Universitato de Vaŝingtonio

La Universitato de Vaŝingtonio (angle University of Washington ou UW, aŭ familie: U-Dub), estas granda publika usona sciencesplora universitato en urbo Seattle, en la ŝtato Vaŝingtonio La Universitato do ne estas en la Urbo Vaŝingtono (angle, Washington, D.C.) sed en la (angle samnoma) ŝtato.

Ĝi estis fondata en 1861 kaj estas la plej granda universitato de la pacifika marbordo. Ĝi havas tri kampusojn. La ĉefa en Seattle, en loko tiel nomata University District kaj du pli malgrandaj, en urboj Tacoma kaj Bothell. La universitato estas ano de la Association of American Universities (Asocio de la Amerikaj Universitatoj)Asocio, kiu, de 1900, anigas sesdek usonajn universitatojn kaj du kanadajn.

Ĝia moto estas "Lux sit" (Lumo estu).

Ĝia maskoto estas sledhundo de raso Husky

 Historio 
En 1854 Isaac Stevens1818 - 1862, Majoro-generalo en la Norda Armeo dum la Usona Enlanda Milito, unua guberniestro de la ĵus formigita Vaŝingtona Teritorio rekomendis krei
universitaton. Pluraj eminentuloj, el kiuj la metodista predikisto Daniel Bagley, vidante okozon por levi la urban prestiĝon, sukcesis konvinki Arthur A. Denny, fondinto de la urbo kaj teritoria politikulo. Li iniciatis du universitatojn, unu en Seattle mem, la alian en la Kantono Lewis (Vaŝingtonio). Sed, ĉar neniu terpeco estis tie havebla, la Seattlan lokalizon oni elektis en 1858.

Arthur A. Denny, Edward Lander kaj Charlie Terry donacis terpecon de la centra urbo, la universitato malfermiĝis oficiale la , kvankam ĝi devis fermi en 1863, pro manko de lernantoj, kaj 1867 kaj 1876 pro manko de mono.

Kiam Vaŝingtonio integriĝis Usono en 1876, Seatlle kaj la Universitato estis bone kreskiĝintaj. La nombro da studentoj pasis de 30 al 300, kaj la antaŭe izolata kampuso estas nun urbe ĉirkaŭata. En 1895, la universitato transloĝiĝis en Novan kampuson pli nordeste, borde de Union Bay, (parto de Lake Washington Ship Canal).

Ĝian antaŭan terenon la universitato ne vendis. Ĝi nuntempe posedas ankoraŭ tion, kion oni nomas hodiaŭ la Metropolitan Tract, kaj kies ludono lukrigas po milionoj da dolaroj ĉiu jaro.

en 1909, Edmond S. Meany proponis, ke la Internacia Ekspozicio Alaska-Yukon-Pacific Exposition okazu en la kampuso.

 Notoj kaj referencoj